CELEX: 62010CN0369
Language: bg
Date: 2010-07-22 00:00:00
Title: Дело C-369/10: Жалба, подадена на 22 юли 2010 г. от Ravensburger AG срещу решението на Общия съд (осми състав), постановено на 19 май 2010 г. по дело T-108/09 — Ravensburger AG/Служба за хармонизация във вътрешния пазар (марки, дизайни и модели) (СХВП), Educa Borras, S.A.

25.9.2010   
            
            
               BG
            
            
               Официален вестник на Европейския съюз
            
            
               C 260/10
            
         Жалба, подадена на 22 юли 2010 г. от Ravensburger AG срещу решението на Общия съд (осми състав), постановено на 19 май 2010 г. по дело T-108/09 — Ravensburger AG/Служба за хармонизация във вътрешния пазар (марки, дизайни и модели) (СХВП), Educa Borras, S.A.
   (Дело C-369/10)
   ()
   2010/C 260/13
   Език на производството: английски
   
      Страни
   
   
      Жалбоподател: Ravensburger AG (представители: адв. H. Harte-Bavendamm и адв. M. Goldmann, Rechtsanwälte)
   
      Други страни в производството: Служба за хармонизация във вътрешния пазар (марки, дизайни и модели), Educa Borras, S.A.
   
      Искания на жалбоподателя
   
   
               —
            
            
               да бъде уважена жалбата срещу решението на Общия съд от 19 май 2010 г. (дело T-108/09);
            
         
               —
            
            
               да се отмени решението на Общия съд;
            
         
               —
            
            
               да се отмени решението на втори апелативен състав от 8 януари 2009 г. (преписка R 305/2008-2) и евентуално решението на отдела по отмяна от 3 септември 2006 г. (преписка 1107C);
            
         
               —
            
            
               (евентуално) делото да бъде върнато на СХВП за ново разглеждане;
            
         
               —
            
            
               встъпилата страна и СХВП да бъдат осъдени да заплатят съдебните разноски на жалбоподателя по настоящото производство.
            
         
      Правни основания и основни доводи
   
   Жалбоподателят изтъква, че обжалваното съдебно решение следва да бъде отменено на базата на следните основания:
   
               1.
            
            
               Изопачаване на доказателства в следствие на погрешно тълкуване на фактите, изложени от жалбоподателя относно списъка на стоките, обхванати от въпросната марка на Общността, заключвайки, че „безспорно в настоящия случай стоките, за които марката, предмет на спора, е регистрирана, включват също така и игри за памет“.
            
         
               2.
            
            
               Изопачаване на доказателства в следствие на прилагането на член 52, параграф 1, буква a) във връзка с член 7, параграф 1, буква в) от Регламента за търговските марки (1) и на прилагането на погрешен и изключително ограничаващ тест при оценката на описателния характер на словна марка, а именно търговска марка на Общността с регистрационен номер 1 203 629„MEMORY“.
            
         
               3.
            
            
               Изопачаване на доказателства в следствие на прилагането на член 52, параграф 1, буква a) във връзка с член 7, параграф 1, буква в) от Регламента за търговските марки и на прилагането на погрешен и изключително ограничаващ тест при оценката за липса на отличителност на словна марка, а именно търговска марка на Общността с регистрационен номер 1 203 629„MEMORY“.
            
         
               4.
            
            
               Изопачаване на доказателства поради това, че Общият съд е взел предвид почти изключително предполагаемата езикова употреба в далечни страни извън територията на Европа.
            
         
      (1)  Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, стр. 1).